**Eetu Anttila** (s. 5. heinäkuuta 1999 Naantali) on suomalainen jääkiekkomaalivahti, joka edustaa SM-liigajoukkue Turun Palloseuraa.

Ura
---

Anttila aloitti jääkiekkoilun naantalilaisessa VG-62:ssa. Hän aloitti kenttäpelaajana, mutta Anttila siirtyi jo varhain maalivahdiksi, kun hänelle omien sanojensa mukaan annettiin isokokoisena pelaajana maalivahdin varusteet. Anttila siirtyi D-juniori-ikäisenä Turun Palloseuraan. Ensimmäisellä A-juniorikaudellaan 2017–2018 hän toimi pääasiassa kakkosmaalivahtina Waltteri Ignatjewille ja pelasi 20 runkosarjaottelua. Kaudella 2018–2019 Anttila nousi joukkueensa selkeäksi ykkösmaalivahdiksi ja pelasi 30 runkosarjaottelua. Hän puki kauden aikana myös SM-liigassa 15 runkosarjaotteluun, kun Anttila paikkasi sekä Rasmus Tirrosen että Henrik Haukelandin poissaoloja. Hän ei kuitenkaan saanut peliaikaa.

Huhtikuussa 2019 Anttila teki TPS:n SM-liigajoukkueen kanssa vuoden mittaisen juniorisopimuksen. Hän pelasi harjoituskaudella 2019–2020 yhden ottelun tanskalaista Rødovre Mighty Bullsia vastaan, mutta Anttila lähti sarjakauteen kuitenkin niin ikään joukkueen kolmantena maalivahtina Rasmus Tirroselle ja Julius Pohjanoksalle. Hän pelasi kautensa TPS:n A-nuorissa. Anttila puki kahdeksaan SM-liigaotteluun, mutta hän jäi kuitenkin ilman peliaikaa. Huhtikuussa 2020 Anttila teki TPS:n kanssa kaksivuotisen SM-liigasopimuksen. Hän lähti kauteen 2020–2021 jälleen niin ikään joukkueen kolmantena maalivahtina Andrei Karejeville ja Rasmus Tirroselle. Anttila pelasi harjoituskaudella kaksi ottelua, mutta hän aloitti sarjakautensa yli-ikäisenä TPS:n U20-joukkueessa. Anttila kuitenkin joutui jo alkukaudella sivuun, kun hän sairastui mykoplasmaan. Anttilan kausi jäi vain viiden runkosarjaottelun mittaiseksi, vaikkakin hän toimi pudotuspeleissä kakkosmaalivahtina Emil Vuoriolle.

Myös kauteen 2021–2022 Anttilan oli määrä lähteä TPS:n kolmosmaalivahtina, kun seura hankki kesällä 2021 Anrei Karejevin aisapariksi Felix Sandströmin. Sandström sai kuitenkin hyvin nopeasti sopimuksen NHL:ään. Anttila aloitti kautensa TPS:n toisena maalivahtina ja hän teki miesten pääsarjadebyyttinsä Mestarien liigan neljännellä kierroksella 5. syyskuuta 2021 tšekkiläistä HC Sparta Prahaa vastaan. Anttila torjui TPS:n 3–2-tappioon päättyneessä ottelussa 23 kertaa. SM-liigadebyyttinsä hän teki runkosarjan viidennellä kierroksella 18. syyskuuta 2021 Rauman Lukkoa vastaan. Anttila pelasi heti nollapelin ja hän torjui TPS:n 1–0-voittoon päättyneessä ottelussa 26 kertaa. Kari Kauppila valitsi Anttilan ottelun Alumnien tähtien ykköstähdeksi. Kaikkiaan hän pelasi tulokaskautensa aikana 17 runkosarjaottelussa ja yhdessä playoff-ottelussa. Anttila voitti kauden päätteeksi SM-hopeaa. Hän pelasi myös kolme Mestarien liigan ottelua. Joulukuussa 2021 Anttila teki TPS:n kanssa kaksivuotisen jatkosopimuksen.

Kaudella 2022–2023 Anttila toimi pääasiassa TPS:n kakkosmaalivahtina Lassi Lehtiselle. Hän pelasi kauden aikana myös yhden ottelun lainalla Mestis-joukkue Kokkolan Hermeksessä joulukuussa 2022.

Tilastot
--------

|   |   | Runkosarja |   | Pudotuspelit |   |
| --- | --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |
| 2017–2018 | TPS | A-SM | 20 |  |  |  |  | 61 |  | 3.00 | 89,1 | – | – | – | – | – | – | – | – |
| 2018–2019 | TPS | A-SM | 30 |  |  |  |  | 85 |  |  | 89,8 | – | – | – | – | – | – | – | – |
| 2019–2020 | TPS | A-SM | 30 |  |  |  |  | 78 |  |  | 90,0 | 4 | 3 | 1 |  | 11 | 0 |  | 90,1 |
| 2020–2021 | TPS | U20-SM | 5 |  |  |  |  | 7 |  |  | 92,2 | – | – | – | – | – | – | – | – |
| 2021–2022 | TPS | SM-liiga | 17 | 4 | 4 | 2 | 726 | 32 | 1 | 2,64 | 89,4 | 1 | 0 | 0 | 10 | 0 | 0 | 0,00 | 100,00 |
| 2022–2023 | TPS | SM-liiga | 11 | 3 | 5 | 1 | 604 | 32 | 0 | 3.18 | 86,3 | – | – | – | – | – | – | – | – |
|  | Hermes | Mestis | 1 | 1 | 0 | 0 | 60 | 2 | 0 | 2.00 | 93,3 | – | – | – | – | – | – | – | – |

Lähteet
-------

* Eetu Anttila The Internet Hockey Databasessa (englanniksi)
* Eetu Anttila Eurohockey-sivustolla (englanniksi)
* Eetu Anttila *Elite Prospects*. Everysport Media Group AB.  (englanniksi)

### Viitteet

1. 1 2 3  Eetu Anttila *Elite Prospects*. Everysport Media Group AB.  (englanniksi)
2. 1 2 3  Silvennoinen, Markku: Silvennoisen Suvivieras, osa6: Eetu Anttila *hc.tps.fi*.  25.7.2021. HC TPS Turku Oy.  Arkistoitu 27.7.2021. Viitattu 6.9.2021.
3. 1 2  Eetu Anttila Eurohockey-sivustolla (englanniksi)
4. ↑  TPS:n runko kasassa – uusia pelaajasopimuksia luvassa kesällä *hc.tps.fi*.  18.4.2019. HC TPS Turku Oy.  Arkistoitu 22.9.2019. Viitattu 6.9.2021.
5. ↑  TPS nousi kahden maalin takaa tasapeliin *hc.tps.fi*.  31.8.2019. HC TPS Turku Oy.  Arkistoitu 28.1.2021. Viitattu 6.9.2021.
6. ↑  Turun Palloseura kiinnitti kokemusta sekä tulevaisuuden tekijöitä *hc.tps.fi*.  3.4.2020. HC TPS Turku Oy.  Arkistoitu 15.4.2021. Viitattu 6.9.2021.
7. ↑  Anttila Eetu *liiga.fi*. Jääkiekon SM-liiga Oy. Viitattu 6.9.2021.
8. ↑  Matches *championshockeyleague.com*.  5.9.2021. Champions Hockey League (CHL) AG. Viitattu 6.9.2021. (englanniksi)
9. ↑  TPS - Lukko, 18.9.2021 *liiga.fi*.  18.9.2021. Jääkiekon SM-liiga Oy. Viitattu 19.9.2021.
10. ↑  Tallskog, Mika: TPS:lle kolme jatkosopimusta – Intonen, Anttila ja Rafkin jatkavat Turussa *Jatkoaika.com*.  6.12.2021. Jatkoaika r.y. Viitattu 6.12.2021.
11. ↑  TPS-lainavahti Eetu Anttila loisti maalilla – Hermes kaatoi Ketterän pitkästä aikaa kotona *keskipohjanmaa.fi*.  8.12.2022. Hilla Group Oyj. Viitattu 29.4.2023.

TPS – SM-liiga
4 M. Jokinen |
6 Rafkin (**A**) |
7 Lauridsen |
17 Talvitie |
20 Marjala |
26 Korpikoski (**A**) |
29 Hakala |
32 Vali |
35 Anttila |
39 Lindberg |
40 Lehtonen |
41 Intonen |
42 Suomi |
44 Arell (**A**) |
51 Nurmi |
52 Palmu |
55 Johansson |
57 Munkki |
58 Väisänen |
59 Hemming |
61 Jasu (**C**) |
67 Sevänen |
76 Lindsten |
77 Haapanen |
81 Koskinen |
91 J. Jokinen |
-- Jürgens  

Valmentajat Miettinen – Kalto – Salo – Moisanen – Mierlahti – Rosendahl – Granholm